# Р е п у б л и к а С р б и ј а

Град Врање

Градска управа

Одељење за привреду, економски развој и

грађевинско земљиште

Број: Сл./2019-06

Датум: 01.10. 2019. године

**ЈАВНИ ПОЗИВ**

**ЗА ОСТВАРИВАЊЕ ПРАВА КОРИШЋЕЊА БЕЗ ПЛАЋАЊА НАКНАДЕ ПОЉОПРИВРЕДНОГ ЗЕМЉИШТА У ДРЖАВНОЈ СВОЈИНИ НА ТЕРИТОРИЈИ**

**ГРАДА ВРАЊА ЗА 2020. ГОДИНУ**

У складу са Законом о пољопривредном земљишту (“Службени гласник РС”, број 62/06,65/08-др закон, 41/09, 112/2015, 80/17 и 95/18-др закон) и Правилником о условима и поступку давања у закуп и на коришћење пољопривредног земљишта у државној својини (“Службени гласник РС”, број 16/2017, 111/2017, 18/2019 и 45/2019), *Комисија за израду Годишњег програма заштите, уређења и коришћења пољопривредног земљишта ( у даљем тексту: Комисија града Врања*, расписује **јавни позив**којим обавештава:

* образовнe установe - школe, стручнe пољопривреднe службe и социјалнe установe да им се може дати на коришћење површина пољопривредног земљишта у државној својини која је примерена делатности којом се баве, а највише до 100 хектара;
* високообразовнe установe - факултетe и научнe институтe чији је оснивач држава и установe за извршење кривичних санкција да им се може дати на коришћење површина пољопривредног земљишта у државној својини која је примерена делатности којом се баве, а највише до 1.000 хектара;
* правнa лицa у државној својини регистрована за послове у области шумарства;

да доставе потребну документацију ради остваривања коришћења без плаћања накнаде пољопривредног земљишта у државној својини на територији града Врања за 2020. годину, до дана **31.октобра 2019. године.**

**Потребна документација:**

1. Захтев за остваривање бесплатног коришћења без плаћања накнаде потписан од стране одговорног лица
2. Акт о оснивању установе, односно извод из привредног регистра за правно лице (не старији од шест месеци);
3. Изјава подносиоца захтева коју површину пољопривредног земљишта у државној својини већ користи без плаћања накнаде *(у складу са чланом 61. Закона о пољопривредном земљишту)* на територији Републике Србије.

 Подносиоци захтева достављају потребну документацију из овог јавног позива, у неовереним копијама које морају бити читљиве, при чему *Комисија града Врања*, задржава право да у случају потребе затражи достављање оригинала или оверене копије достављене документације.

 Образац захтева може се преузети сваког радног дана од 9 до 13 часова, у просторијама Одељења за привреду,економски развој и грађевинско земљиште Градске управе града Врања, Улица Краља Милана , бр.1, први спрат, канцеларија број 37. или са сајта града Врања.

 Рок за достављање захтева и потребне документације из овог јавног позива је 31. октобар 2019. године. Захтев приспео по истеку датума одређеног у овом јавним позиву сматраће се неблаговременим и *Комисија града Врања*  ће га вратити подносиоцу неотворен.

 Захтев са потребном документацијом се подноси непосредно на писарници града Врања или поштом, у затвореној коверти са назнаком на предњој страни: „Право коришћења пољопривредног земљишта у државној својини без плаћања накнаде за 2020. годину“ *за Комисију за израду Годишњег програма заштите, уређења и коришћења пољопривредног земљишта на територији града Врања за 2020. годину*, на адресу: Одељење за привреду, економски развој и грађевинско земљиште Градске управе града Врања, ул. Краља Милана, бр. 1. На полеђини коверте наводи се назив и адреса подносиоца захтева.

 Контакт особа за све информације у вези са овим јавним позивом је Небојша Поповић, телефон: 017/402-348, email poljoprivreda@ vranje.org.rs или лично у просторијама Одељења за привреду, економски развој и грађевинско земљиште Градске управе града Врања, ул. Краља Милана, бр.1, први спрат, канцеларија број 37.

 Овај јавни позив објавити у јавном гласилу „Службени гласник града Врања“, на интернет страници града Врања и огласним таблама месних канцеларија.

Комисији за израду Предлога годишњег програма заштите, уређења и коришћења

пољопривредног земљишта на територији града Врања

за 2020. годину:

\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_